Document ID: /roh_data/filtered/fineweb-2-filterrobots_roh.jsonl.gz/20793

Al chantun Grischun mancan las resursas, las basas legalas e las premissas tecnicas per pudair porscher ina rait da WLAN en il spazi public. Quai stuessan far firmas privatas, scriva la regenza en sia resposta a l'incumbensa parlamentara ord il Cussegl grond.
In concept da surengiu davart WLAN en il spazi public na mainia betg a la finamira. En vista a la muntada da la dumonda è la regenza dentant pronta da laschar far in'analisa da potenzial. Quest'analisa pudess lura esser la basa per extender u installar WLAN en il spazi public.